Okrug Põlvamaa
Okrug Põlvamaa (est.: Põlva maakond ili Põlvamaa) je jedan od 15 okruga Estonije. Nalazi se na jugoistoku države i graniči s okruzima: Tartumaa na sjeveru, Valgamaa na zapadu i okrugom Võrumaa na jugu. Okrug takođe dijeli granicu sa ruskom Pskovskom oblašću na istoku. Okrug se prostire na površini od 2.164,77 km2 a prema podacima od 1. januara 2015. godine, u okrugu je živjelo 27.438 stanovnika što predstavlja oko 2,3% ukupnog stanovništva Estonije. Glavni i najveći grad je Põlva, po kojem je okrug i nazvan.